CELEX: 32005R1967
Language: da
Date: 2005-12-01 00:00:00
Title: Kommissionens forordning (EF) nr. 1967/2005 af  1. december 2005  om tarifering af visse varer i den kombinerede nomenklatur

2.12.2005   
            
            
               DA
            
            
               Den Europæiske Unions Tidende
            
            
               L 316/7
            
         
      KOMMISSIONENS FORORDNING (EF) Nr. 1967/2005
   af 1. december 2005
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. december 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 1719/2005 (EUT L 286 af 28.10.2005, s. 1).
   
      (2)  EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vare bestående af en klar, lettere skummende gylden til ravgul væske. Den har et alkoholindhold på 5,9 % vol.
                              Varen opnås ved gæring af en urt på 15,3 grader Plato. Derefter foretages klaring og filtrering af den gærede opløsning. Opløsningen tilsættes 3,34 % sukkeropløsning, 0,14 % aromatiske komponenter (hvoraf 75 % stammer fra Tequila), 0,11 % citronsyre og 0,002 % ascorbinsyre. Varen lugter og smager af øl.
                              Varen er beregnet til direkte konsum. Den sælges som øl i behørigt etiketterede flasker med et indhold på 330 ml/0,33 l.
                           
                        
               
                  2203 00 01
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-koderne 2203 00 og 2203 00 01.
                  Varen er en drikkevare og kan anses for at være øl fremstillet af malt under pos. 2203. Varen kan ikke udelukkes fra pos. 2203, da den alkohol som tilsættes ved hjælp af de aromatiske komponenter, kun giver 0,04 % alkohol vol. Varen kan derfor ikke tariferes under pos. 2208.
                  Ifølge de forklarende bemærkninger til det harmoniserede system til pos. 2203 kan der tilsættes sukker, farvestoffer, kulsyre og andre stoffer. Øl under pos. 2203 kan derfor blandt andet være aromatiseret.
               
            
                  
                              2.
                           
                           
                              Sømløst fleksibelt rør af plast af medicinsk kvalitet, fremstillet af uigennemsigtig polyvinylchlorid (pvc) med godstykkelse på ca. 0,6 mm og udvendig diameter på 5,7 mm. Røret har et mindste sprængtryk på 27,6 MPa og indføres i ruller af længde på ca. 1 200 m.
                              Varen anvendes almindeligvis til fremføring og fordeling af gas eller væsker.
                              Selvom røret, når det er skåret i passende længde, kan bruges som en del i medicinsk udstyr, herunder udstyr til anæstesi, intensivbehandling, katetre og blodtransportsystemer, har det ikke en specifik anvendelse som en del af medicinsk udstyr.
                           
                        
               
                  3917 31 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 8 til kapitel 39 og teksten til KN-koderne 3917, 3917 31 og 3917 31 90.
                  Da varen kan anvendes til andet end et specifikt medicinsk formål i forbindelse med varer i kapitel 90, kan den ikke betragtes som et instrument eller apparat til medicinsk brug under pos. 9018.
                  Tariferingen er baseret på varens form og materialets beskaffenhed. I medfør af bestemmelse 8 til kapitel 39 skal den tariferes under pos. 3917.
               
            
                  
                              3.
                           
                           
                              Varmekrympende rør af plast (polyvinylidenfluorid) (pvdf), sømløst, ikke forstærket, med et sprængtryk mindre end 27,6 MPa. Røret er ca. 25 mm langt og 9 mm i diameter.
                              Ved varmepåvirkning krymper røret, således at det passer nøjagtigt omkring enhver genstand, der er placeret i det.
                              Varen bruges normalt til at beskytte elektriske ledninger.
                           
                        
               
                  3917 32 39
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 8 til kapitel 39 og teksten til KN-koderne 3917, 3917 32 og 3917 32 39.
                  Varen tariferes efter materialets beskaffenhed.
                  Rørene kan ikke anses for at være isolatorer i pos. 8546. Ifølge de forklarende bemærkninger til det harmoniserede system til pos. 8546 er isolatorer anordninger, der anvendes til at fastgøre, bære eller føre elektriske ledere, samtidig med at de isolerer dem elektrisk fra hinanden og fra jorden. Rørene kan ikke betragtes som isoleringsrør i pos. 8547.
                  Ifølge de forklarende bemærkninger til det harmoniserede system til pos. 8547 (B) er rør, der kun består af isolerende materiale (f.eks. gummi, plastik, flettet tekstilgarn eller glasfibergarn) uden metalkappe udelukket, og de tariferes efter materialets beskaffenhed.
               
            
                  
                              4.
                           
                           
                              Grøn, moset avocadopulp (guacamole) med følgende sammensætning (i vægtprocent):
                              
                                          Avocado
                                       
                                       
                                          90,5
                                       
                                    
                                          Andre ingredienser (f.eks. salt, krydderier, citronsyre, antioxidant, stabilisator, konserveringsmidler) mindre end
                                       
                                       
                                          1
                                       
                                    
                                          Indhold af forskellige sukkerarter efter supplerende bestemmelse 2.a) til kapitel 20
                                       
                                       
                                          9,6
                                       
                                    Varen er pakket i pakker af højst 1 kg netto.
                           
                        
               
                  2008 99 67
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, supplerende bestemmelse 2.a) og 3 til kapitel 20, og teksten til KN-koderne 2008, 2008 99 og 2008 99 67.
                  Tilberedningen kan ikke anses for at være en sovs eller et sammensat smagspræparat under pos. 2103 (se de forklarende bemærkninger til det harmoniserede system til pos. 2103), idet den ikke indeholder signifikante mængder smagspræparater.
                  Graden af tilberedning er større end, hvad der er tilladt i kapitel 8, og tilberedningen skal derfor tariferes under pos. 2008.
                  Tilberedningen betragtes som værende »tilsat sukker« som anført i supplerende bestemmelse 3 til kapitel 20.